བཀྲ་ཤིས་ལྷུན་པོ་དགོན་དོ་དམ་ཨུ་ལྷན་གྱི་ཚང་འཛོམས་ཚོགས་འདུའི་ཐོག་པཎ་ཆེན་རིན་པོ་ཆེས་འདས་ཟིན་པའི་ལོ་གཅིག་གི་དགོན་སྡེའི་གནས་ཚུལ་ངོ་སྤྲོད་དང་དགེ་འདུན་པའི་འཐུས་མིའི་སྤེལ་རེས་གཏམ་བཤད་གསན་པ་རེད།ཁོང་གིས་དགོན་སྡེ་ཡོངས་ཀྱིས་བཀྲ་ཤིས་ལྷུན་པོ་དགོན་པའི་རྒྱལ་གཅེས་ཆོས་གཅེས་ཀྱི་ཕུལ་བྱུང་སྲོལ་རྒྱུན་རྒྱུན་འཛིན་དང་དར་སྤེལ་གཏོང་བ་དང་།ཏང་གི་འགོ་ཁྲིད་ལ་གོང་བཀུར།མེས་རྒྱལ་གཅིག་གྱུར་སྲུང་སྐྱོང་།མི་རིགས་མཐུན་སྒྲིལ་ལ་ཤུགས་སྣོན་བཅས་བྱས་ནས་ཁ་ཕྲལ་ཕྱོགས་གཏོགས་དང་འཐབ་རྩོད་མཐའ་གཅིག་ཏུ་བྱེད་དགོས།རྒྱ་ཆེའི་གྲྭ་དམངས་ཀྱིས་ཁྲིམས་དང་སྡོམ་པ་སྲུང་བ་དང་།གོ་སྐབས་ལ་གཅེས་སྤྲས།ཐོས་བསམ་ལ་གཞོལ་བ།ཤེས་བྱ་རྒྱ་ཁྱབ་སྦྱོང་བ་བཅས་བྱེད་པ་དང་།ནང་བསྟན་དར་སྤེལ་གཏོང་བའི་འགན་འཁྲི་ལྕི་པོ་འཁུར་བ།ཆོས་ལུགས་དུས་རབས་དང་མཉམ་དུ་གྲོགས་པའི་ལོ་རྒྱུས་ཀྱི་ཆོས་ཉིད་ལ་ངོས་འཛིན་ཡང་དག་བྱེད་པ།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ཆོས་ལུགས་ལས་རིགས་ཀྱི་མི་སྣར་བཏོན་གནང་བའིཆབ་སྲིད་ཐད་བློས་འགེལ་ཆོག་པ་དང་།ཆོས་ལུགས་ཐད་ཡོན་ཚད་ལྡན་པ།ཀུན་སྤྱོད་ཐད་དམངས་ཡི་རངས་བ།འགག་རྩའི་སྐབས་ནུས་པ་ཐོན་པབཅས་ཀྱི་ཐུགས་རེ་ཟབ་མོ་སེམས་ལ་བརྟན་པོར་ངེས་ནས་ནང་བསྟན་དར་འཕེལ་དང་བོད་བརྒྱུད་ནང་བསྟན་སྤྱི་ཚོགས་རིང་ལུགས་ཀྱི་སྤྱི་ཚོགས་དང་འཚམ་མཐུན་ཡོང་བར་སྐུལ་འདེད་གཏོང་བའི་ལག་ལེན་པ་དང་དར་སྤེལ་བ་ཞིག་ཏུ་ཧུར་ཐག་འགྱུར་བར་བྱེད་དགོས་ཞེས་གསུངས།